procesaur/Wiki.mk huggingface dataset:
Казвин (покраина)

Казвин (|استان قزوین, ''Ostān-e Qazvīn'') е покраина во Иран во северозападниот дел од земјата. Главен град е истоимениот Казвин.
Покраината е формирана во 1996, кога произлегла од покраината Занџан. Има 20 градови: Казвин, Такестан, Абјек, Буин Захра, Екбалиех, Мохамадиех, Алванд, Исфарвадин, Махмуд Абад Немунех, Корам Дашт, Зиа Абад, Аваџ, Шаел, Данесфахан, Абгарм, Ардаег, Молаем Келаех, Размин Кухин и Бидестан. Овие градови составуваат 18 градски реони, 44 рурални реони и 1543 села.
Населението брои нешто повеќе од милион жители (2003), од кои 62 % живеат во градовите и 38 % кои живеат во селата. 99,6% од населението се муслимани и 0,4% се останати.
0.1 Колеџи и универзитети
***
1 Галерија
Курдистан (покраина)

Курдистан (|استان کردستان, ''Ostān-e Kordestān'', |پارێزگای کوردستان, ''Parêzgeha Kurdistanê'' е покраина во Иран. Главен град е Сенендеџ.
Во 2007 г, градот Пираншахр бил административно префрлен во покраината Курдистан од Западен Азербејџан и беше создаден нов округ Дехголан.
1 Население
Курдистан во 1996 имал 1.346.383 жители од кои 52,42% било градско, а 47,58% селско население. Наталитет изнесува 104. Курдите се мнозинство во покраината зборуваат на сорански кој е дијалект на курдскиот јазик. Фарски се зборува во северпзападните делови на покраината. Историско име на покраината е Ардалан.
Населението од Пираншахр зборува на т.н. дијалект Мокриани.
Ранг:, Град:, Неселение:, Округ:
1, Сенендеџ, 320.000, Сенендеџ
2, Пираншахр, 156.340, Пираншахр
3, Сагхез, 118.000, Сагхез
4, Мариван, 90.428, Мариван
5, Банех, 64.844, Банех
6, Горвех, 58.035, Горвех
7, Биџар, 48.343, Биџар
8, Камјаран, 40.492, Камјаран
9, Дивандарех, 24.428, Дивандарех
10, Дехголан, 20.556, Дехголан
11, Сарвабад, 4.213, Сарвабад
1.1 Колеџи и универзитети
****
2 Поврзано
* Иран
* Административна поделба на Иран
* Курдистан
* Курди
* Курдски јазик
Аналоген сигнал

Аналоген сигнал e континуиран сигнал каде што некоја временски променлива големина на сигналот претставува репрезенцација на некоја друга временски варијабилна големина. Се разликува од дигитален сигнал по тоа што малите флуктуации на сигналот не се занемарливи.
Аналогниот сигнал користи некое својство на медиумот низ кое се простира за да ја пренесе информацијата. На пример анероидниот барометар ја користи вртечката позиција на стрелката како сигнал а промена на притисокот. Во електричен домен најчесто користено својство е напонот или честотата.
Секоја информација може да се претстави со аналоген сигнал, најчесто со мерење на таа големина како промена во физичката средина, на пример звук, светлина, температура, поместување или притисок.
На пример, во снимање на звукот се користат флуктуации во воздушниот притисок кои се пренесуваат на дијафрагмата на микрофонот што придонесува до соодведни флуктуации на напонот или струјата во електрично коло. За напонот или струјата се вели дека се "аналогни" на звукот.
Бидејќи аналогниот сигнал има теоретски неограничена резолуција, тој секогаш ќе има повисока резолуција од било кој дигитален систем каде што резолуцијата е претставена со дискретни чекори. Во пракса, аналогните системи се покомплекси, ефектите како што се нелинеарноста и шумот ги деградираат перформансите и аналогната резолуција, па дигиталните системи далеку ги надминуваат.
1 Недостатоци
Главен недостаток на аналогните сигнали е тоа што во секој систем има присутво на шум – т.е. случајни варијации.
Како што сигналот се пренесува или се репродуцира, овие случајни варијации стануваат доминантни. Во електрична смисла овие загуби можат да се намалат со оклопување, добри конектори и користење на квалитетни кабли.
Ефектите на шумот се нереверзибилни затоа што со засилување на сигналот се засилува и присутниот шум. Дури и кога резолуцијата на аналогниот сигнал е поголема од резолуцијата на дигиталниот, разликата е занемарлива поради присуство на шумот.
2 Поврзано
* Аналогни уреди
* Дигитален сигнал
* Дисторзија
* Аналогна обработка на сигнали
Јазд (покраина)

Јазд (|استان یزد, ''Ostān-e Yazd'') е покраина во Иран. Се наоѓа во центарот на земјата и глевен град е истоимениот Јазд.
Провинцијата има површина од 73.467 км<sup>2</sup> и е една од поненаселените покраини во земјата. Поделена е на 10 окрузи: Мајбод, Мехреез, Тафт, Аркадан,Бехабад,Катам,Садог, Бафк, Абар Кух и Јазд.
1 Колеџи и универзитети
***
2 Поврзано
* Административна поделба на Иран
3 Галерија
Систан и Балуџистан

Систан и Балуџистан (|استان سيستان و بلوچستان, ''Ostān-e Sīstān-o Balūchestān'') е покраина во Иран, во југоисточниот дел од земјата. Се граничи со Пакистан и Авганистан. Главен град е Захедан, со население од 420.000 жители.
Покраината е најголема во Иран, со површина од 181.600 км<sup>2</sup> и население од 4,1 милиони жители. Окрузите се следниве:
* Иран Шахр,
* Чабанхар,
* Каш,
* Забол,
* Захедан,
* Сараван
* Ник Шахр.
1 Колеџи и универзитети
**
2 Поврзано
* Балучки јазик
* Административна поделба на Иран
3 Галерија
Техеран (покраина)

Техеран (|استان تهران ''Ostān-e Tehrān'') е покраина во Иран. Има површина од 18.909 км<sup>2</sup> и сместена е во северниот дел на централната Иранска Висорамнина.
Покраината се граничи со Мазендеран на север, Ком на југ, Семнан на исток и Алборз на запад. Метрополата Техеран е воедно главен град на покраината. Има 13 окрузи, 43 општини и 1358 села.
1 Администартивна поделба
* Окрузи:
* Општини: Абзард, Андише, Багершахр, Багестан, Бумехен, Чахарданген, Демавенд, Ештехард, Есламшахр, Фердовсиех, Фирузкух, Гармдарех, Гарчак, Годс, Голестан, Шахриар, Хаштгерд, Хаштгерд Њу Сити, Џавадабад, Хасан Абад, Кахризак, Камалшахр, Караџ, Килан, ЛАвасан, Махдашт, Малард, Мешкиндашт, Мохамадшахр, Насимшахр, Назарбад, Овшан Фашам Мејгун, Пакдашт, Пардис, Пишва, Робат Карим, Рудехен, Сабашарх, Сафадашт, Шахедшахр, Шахриар, Шарифабад, Техеран, Вахидиех, Варамин,
2 Поврзано
* Техеран (град)
* Административна поделба на Иран
3 Галерија
Занџан (покраина)

Занџан (|استان زنجان, ''Ostān-e Zanjān'') е покраина во Иран, во северозападниот дел на земјата. Главен град е Занџан.
1 Географија и окрузи
Занџан има површина од 22.164 км<sup>2</sup>, што е 1,34% од вкупната територија на земјата. Густината на населението изнесува 4,25 жители на км<sup>2</sup>. Бидејќи е сместена во северозападниот дел, таа се граничи со покраините Источен Азербејџан, Западен Азербејџан, Хамадан, Курдистан, Гилан, Казвин и Ардабил.
Занџан има 7 шахрестани, (окрузи):
* Абхар
* Ферџуд
* Кодабандех
* Корамдарех
* Занџан
* Таром
* Махнешан
2 Колеџи и универзитети
***
3 Поврзано
* Иран
* Административна поделба на Иран
.рф

.рф (руски Росси́йская Федера́ция, ''Руска Федерација'') е главен интернет домен (ccTLD) за Русија. Доменот беше воведен на 12 мај 2010 година.
Имињата на мрежните места ќе бидат пишувани само на Кирилица. Доменот е првиот кириличен во светот.
Ново Село

Ново Село може да се однесува на повеќе населени места:
1 Во Македонија
;Села
* Ново Село (Скопско) — село во Скопско, Општина Зелениково
* Ново Село (Скопско) — село во Скопско, Општина Ѓорче Петров
* Ново Село (Боговиње) — село во Тетовско, Општина Боговиње
* Ново Село (Желино) — село во Тетовско, Општина Желино
* Ново Село (Полошко) — село во Гостиварско, Општина Врапчиште
* Ново Село (Ростушко) — село во Гостиварско, Општина Маврово и Ростуше
* Ново Село (Кичевско) — село во Кичевско, Општина Кичево
* Ново Село (Охридско) — село во Општина Дебрца
* Ново Село (Струшко) — село во Струшко, Општина Струга
* Ново Село (Струмичко), седиште на Општина Ново Село
* Ново Село (Кочанско) — село во Кочанско, Општина Кочани
* Ново Село (Радовишко) — село во Радовишко, Општина Радовиш
* Ново Село (Штипско) — населба во Штип
* Ново Село (штипско село) — село во Штипско, Општина Штип
* Ново Село (Демирхисарско) — село во Демирхисарско, Општина Демир Хисар
* Ново Село (Кумановско) — село во Кумановско, Општина Куманово
* Ново Село (Битолско) — село во Битолско, Општина Новаци
* Ново Село (Општина Чашка) — село во Велешко, Општина Чашка
* Ново Село (Општина Велес) — село во Велешко, Општина Велес
;Општини
* Општина Ново Село — општина
2 Во Австрија
* Ново Село (Австрија) — село во Градиште
3 Во Албанија
* Ново Село (Албанија) — село во Кукушка Гора, Општина Кукуш
4 Во Бугарија
4.1 Села
* Ново Село — село во Великотрновска област
* Ново Село — село во Видинска област
* Ново Село — село во Ќустендилска област
* Ново Село — село во Пловдивска област
* Ново Село — село во Русенска област
* Ново Село — село во Софиска област
* Ново Село — село во Старозагорска област
4.2 Општини
* Општина Ново Село — општина во Видинска област
4.3 Друго
* Ново Село — населба на градот Априлци, Ловечка област
* Ново Село — населба на градот Кресна, Благоевградска област
* Ново Село — населба на градот Сливен, Сливенска област
* Ново Село — воен полигон кај селото Мокрен, Сливенска област
5 Во Егејска Македонија
* Ново Село (Негушко) — село во Негушко
* Ново Село (Сланица) — село во Воденско
* Ново Село (Пајак) — село во Воденско
6 Во Косово
* Ново Село (Призрен) — село во Призренско, Општина Призрен
7 Во Србија
* Ново Село (Лесковац) — село во Лесковачко, Град Лесковац
* Ново Село (Бујановац) —село во Врањско, Општина Бујановац
Мазендеран

Мазендеран (|اُستان مازندران, ''Ostān-e Māzandarān'') е покраина во Иран. Главен град е Сари.
1 Население
Според пописот од 1996, населението брои 2.602.008 жители, од кои 45,89% градско, а 54,1% селско.
Година 1956 1966 1976 1986 1996 2006
Вкупно население 835.000 1.250.000 1.596.000 2.275.000 2.602.000 2.920.657
2 Административна поделба
Покраината има површина од 23.701 км<sup>2</sup>.
Мазендеран е поделен на 15 окерузи (шахрестани) (и исто толку реони).
3 Мазендеран во книжевноста
Регионот Мазендеран е спомнат почесто во персискиот еп „Шахнаме“, тој е на север од Иран и кој е најмногу населен од Дивови (демони, џинови). Легендарниот ирански шах Каи Кавус и како и иранскиот херој Ростам презеле подвиг да одат во Мазендеран за да се борат со демоните.
Познатиот стих од Шахнамех кога Зал ми кажува на Каи Кавус:
شنیدم یکی نو سخن بس گران ..........که شه دارد آهنگ مازندران
„Чув тревожни вести, дека кралот сака да оди во Мазендеран“
4 Колеџи и универзитети
*****
5 Поврзано
* Мазендерански јазик
* Административна поделба на Иран
Ком (покраина)

Ком (|استان قم, ''Ostān-e Qom'') е покраина во Иран. Зафаќа површина од 11.237 км<sup>2</sup>, кои покриваат 0,89% од вкупната површина на земјата. Сместена е на северот од земјата, а главен град е истоимениот Ком. Оваа покраина е формирана со одделување од покраината Техеран во 1995 г.
1 Административна поделба
Карта, Округ, Легенда, Реон, Центар
Ком, Q, Централен, Ком
j, Џафар Абад
kh, Калаџестан
n, Нофел Лошато
s, Салафчеган
Соседни покраини: E: Исфахан, M: Маркази, S: Семнан, T: Техеран
2 Колеџи и универзитети
*******
3 Поврзано
* Шахсевени
* Административна поделба на Иран
Маркази

Маркази (|استان مرکزی, ''Ostān-e Markazi'' ) е покраина во Иран. Зборот на персиски значи „средиште“.
Покраината се наоѓа во западен Иран, и нејзин главен град е Арак. Има население од 1,35 милиони жители.
Поголеми градови се: Савех, Арак, Махалат, Комеин, Делиџан, Тафреш, Аштиан и Шазанд (порано попознат како Сарбант)
1 Административна поделба
Маркази е поделен на 10 окрузи (шахрестани) и 18 реони (бакши).
Карта, Округ, Легенда, Реон, Центар
Арак, A, Централен, Арак
k, Кандаб
Аштиан, Ash, Централен, Аштиан
Делиџан, D, Централен, Делиџан
Комиџан, K, Централен, Комиџан
m, Милаџерд
Комеин, Kh, Централен, Комеин
k, Камарех
Махалат, M, Централен, Махалат
Савех, S, Централен, Савех
n, Нобаран
Шазанд, Sh, Централен, Шазанд
s, Сарбанд
z, Залиан
Тафреш, T, Централен, Тафреш
f, Фарахан
Зарандијех, Z, Централен, Мамунијех
k, Карган
Соседни покраини: E: Исфахан, H: Хамадан, L: Лорестан, Qm: Ком, Qz: Казвин, T: Техеран
2 Колеџи и универзитети
***
3 Поврзано
* Административна поделба на Иран
Семнан (покраина)

Семнан (|استان سمنان, ''Ostān-e Semnān'') е покраина во Иран, во северниот дел на земјата. Главен град е истоимениот Семнан. Има вкупна површина од 96.816 км<sup>2</sup>.
Во 1996 покраината имала околу 501.000 жители, а додека главниот град околу 119.778 жители. Вториот грд по големина Шахруд со 131.831 жител.
1 Администартивна поделба
Семнан има вкупно 4 окрузи: Семнан, Дамган, Шахруд и Гармсар.
Карта, Шахрестан, Легенда, Бакш, Центар
Дамган, D, Централен, Дамган
a, Амир Абад
Гармсар, G, Централен, Гармсар
a, Арадан
e, Ејванакеј
Семнан, S, Централен, Семнан
m, Мехдишахр
s, Соркех
Шахруд, Sh, Централен, Шахруд
bd, Биарјманд
bm, Мајами
m, Бастам
Соседни покраини: E: Исфахан, G: Голестан, M: Мазендеран, NKh: Северен Хорасан, Q: Ком, RKh: Разави Хорасан, T: Техеран, Y: Јазд
2 Колеџи и универзитети
*******
3 Поврзано
* Семнански јазик
* Административна поделба на Иран
Бобан Бабунски

Бобан Бабунски — поранешен југословенски и македонски фудбалер, дефанзивец. Позавршувањето на фудбалската кариера станал тренер. Неговиот син Давид Бабунски е член на младиот тим на ФК Барселона, додека неговиот најмал син Доријан Бабунски на младиот тим на ФК Реал Мадрид.
Клубови:
* 1986 – 1992 : ФК Вардар,
* 1992 – 1994 : ЦСКА Софија,
* 1994 – 1996 : ФК Љеида, (63 натпревари, 3 гола)
* 1996 – 1998 : Гамба Осака, (44 натпревари, 6 гола)
* 1998 – 1999 : АЕК Атина,
* 1999 – 2000 : ФК Логроњес, (34 натпревари, 0 гола)
* 2000 – 2001 : ФК Хемницер,
1 Тренерска кариера
* 2002 – 2005 Помошен тренер на македонската фудбалска репрезентација
* 2005 – 2006 Прв асистент на селекторот на македонската фудбалска репрезентација
* 2006 Тренер на Македонската фудбалска Репрезентација
* 2007-
Ванчо Шехтански

Ванчо Шехтански (роден во Скопје на 26 март 1972 година) — македонски политичар и претседател на ТМРО, македонска политичка партија со десна ориентација. По занимање е адвокат. Познат е како правен застапник на семејствата на 12 киднапирани Македонци од Тетовско за време на воениот конфликт во 2001 година, за што тој побарал апсење и кривична пријава за претседателот на ДУИ, Али Ахмети. Во 2009 година е назначен за прв директор на Агенцијата за управување со одземен имот, а од септември 2010 е директор на Државниот инспекторат за локална самоуправа.
Бил и претседател на ФК Вардар.
Тој е син на познатиот македонски глумец Александар Шехтански.
Црква „Св. Никола“ - Драгожел

Нема никакви податоци кога е изградена и живописана оваа црква. Но, според нејзината архитектурна форма се претпоставува дека е во XIX век. Таа е трикорабна со дрвени таваници - карактеристични за селските цркви од XIX век, во Тиквешијата, Гевгелиско и на други места во Македонија. Средниот кораб се надвишува над страничните. Наосот на црквата е одвоен од припратата преку две колонии кои лично се поврзани. Црквата има отворени тремови на северната и западната страна. Внатрешноста на црквата е покриена со фрески. Црквата е запуштена.
Иравади (округ)

Иравади е еден од седумте окрузи во Мјанмар кој е сместен на делтата од реката Иравади. Се граничи со окрузите Баго на север и Јангон на исток, Бенгалскиот Залив на југ и запад и Мијанмарската држава Ракајн на северозапад.
Сместена е помеѓу 15° 40' и 18° 30' северна географска ширина и помеѓу 94° 15' и 96° 15' источна географска долзина. Има површина од 35.138 км<sup>2</sup> и население преку 6,5 милиони жители, кои ја прават една од најнаселените бурмански провинции.
Главен град е Басејн.
Баго (округ)

Баго или порано Пегу е еден од седумте окрузи во Мјанмар. Сместен е во јужниот дел на земјата. Се граничи со Магве и Мандалај на север; Каја, Мон и Мардабанскиот Залив на исток; Јангон на југ Иравади и Ракајн на запад. Сместен е помеѓу 46°45'N и 19°20'N и 94°35'E и 97°10'E.
1 Демографија
Вкупното население во Пегу изнесува 5.014.000, и има неколку народи како: Карени, Бамари, Мони, Чини, Аракани, Шани и Па-О и некои кои претставуваат само малечки заедници како Англо-Бурманците. Мнозинството од жителите на Пегу се Будисти.
Гевгелиско архијерејско намесништво

Гевгелиското архијерејско намесништво претставува едно од трите архијерејски намесништва на Повардарската епархија на МПЦ-ОА. Соборната црква на гевгелиското архијерејско намесништво е црквата „Св. Кирил и Методиј“ во Гевгелија. Намесништвото се состои од 8 парохии и преку 50 цркви.
Намесништвото е сосатвено од следните парохии:
*Прва гевгелиска парохија;
*Втора гевгелиска парохија;
*Богданска парохија;
*Негорска парохија;
*Валандовска парохија;
*Миравска парохија;
*Пиравска парохија;
*Стојаковска парохија;
Зоран Балдовалиев

Зоран Балдовалиев (р. 4 март 1983 година во Струмица) — македонски поранешен фудбалер што играл како напаѓач. Во 2025 година бил назначен за спортски директор на фудбалскиот клуб Брера.
1 Клупска кариера
Зоран Балдовалиев ја започнал својата кариера во македонскиот клуб Беласица, а играл за Македонската фудбалска репрезентацијат помеѓу 2002 и 2003 година. Потоа играл за словенечкиот клуб Публикум од јануари 2004 до март 2005 година, а потоа се вратил во Македонија за да игра за Хоризонт Турново три месеци. Потоа играл за азербејџанскиот клуб МКТ Араз Имисли помеѓу 2003 и 2005 година, а за латвискиот шампион Вентспилс шест месеци во 2006 година.
Во јуни, 2007 година тој се приклучил на бугарскиот тим Локомотив.
Во 2010 година, Балдовалиев бил купен од израелскиот тим Хапоел Ирони Кирјат Шмона, на кого му помогнал да обезбеди место во првата лига на израелскиот фудбал во својата прва сезона таму.
На 5 септември 2011 година, тој се приклучил на тимот од Саудиската професионална лига, Наџран, со едногодишен договор плус опција за дополнителна една година. На почетокот на јануари, тој бил отпуштен од Наџран и се преселил во друг тим од Саудиска Арабија , Ал-Кадисија.
На 16 септември 2012 година, Зоран дебитирал за Турново, постигнувајќи гол во својот прв натпревар. Оттогаш имал ветувачки почеток за клубот со своето искуство. Тој постигнал 16 гола за Хоризонт Турново, во сезоната 2012/13. Тој ги одиграл првите два натпревари за Хоризонт и постигнал 5 гола.
Во летото 2016 година, Балдовалиев се приклучил на Академија Пандев и постигнал 20 гола во сезоната 2016/17, а Академија Пандев бил шампион во Втората лига. Во следната сезона, 2017/18, Балдовалиев постигнал 14 гола и бил трет стрелец во Првата македонска лига. Во летото 2018 година, тој потпишал за Беласица. Тој постигнал 5 гола за Беласица во сезоната 2018/19. По половина година во грчкиот клуб Ѓухтас, Балдовалиев се вратил во својата татковина и се приклучи на тимот Тиквеш на 8 јануари 2020 година.
Подоцна истата година потпишал со ФК Дрита, каде што и се пензионрал во 2021 година.
2 Меѓународна кариера
Тој дебитирал за Македонија во пријателскиот натпревар на гостински терен против Хрватска во февруари 2003 година и одиграл вкупно 4 натпревари, постигнувајќи 1 гол. Неговиот последен меч бил пријателскиот меч против Лихтенштајн во август 2007 година.
Административна поделба на Мјанмар

Мјанмар (Бурма) е поделена на 7 држави (''pyine'') и 7 окрузи (''yin'').
0.1 Окрузи
* Иравади (Ејавади)
* Баго (Пегу)
* Магве
* Мандалај
* Сагаин
* Танинтаји
* Јангон
0.2 Држави
* Чин
* Качин
* Карен
* Каја
* Мон
* Ракајн
* Шан
0.3 Административна поделба
Број на Окрузи, градски општини, Градови, Квартови, Селски групи и села.
Бр., Држава/Округ, Округ, Градска општина, Град, Кварт, Селска област, Село
1, Качин, 3, 18, 20, 116, 606, 2630
2, Карен, 2, 7, 7, 29, 79, 624
3, Каја, 3, 7, 10, 46, 376, 2092
4, Чин, 2, 9, 9, 29, 475, 1355
5, Сагаин, 8, 37, 37, 171, 1769, 6095
6, Танинтаји, 3, 10, 10, 63, 265, 1255
7, Баго, 4, 28, 33, 246, 1424, 6498
8, Магве, 5, 25, 26, 160, 1543, 4774
9, Мандалај, 7, 31, 29, 259, 1611, 5472
10, Мон, 2, 10, 11, 69, 381, 1199
11, Ракајн, 4, 17, 17, 120, 1041, 3871
12, Јангон, 4, 45, 20, 685, 634, 2119
13, Шан, 11, 54, 54, 336, 1626, 15513
14, Иравади, 5, 26, 29, 219, 1912, 11651
Вкупно, 63, 324, 312, 2548, 13742, 65148
Сашко Пандев

Сашко Пандев (роден на 1 мај 1987 г.) — македонски поранешен фудбалер, напаѓач.
1 Клупска кариера
Роден во Струмица, Пандев својата професионална кариера ја започнал во Беласица, од каде во септември 2005 година се преселил во Динамо Загреб. Својот прв настап за хрватскиот гигант тој го имал на 14 октомври 2006 година, кога влегол како доцна замена од клупата за резервни играчи во победата на Динамо Загреб над Вартекс од 4–1. На 9 декември 2006 година тој го постигнал својот прв гол во дресот на „сините“ во победата од 3–2 над Меѓимурје во натпревар од првата лига на Хрватска. Една недела претходно, во победата на Динамо Загреб над градскиот ривал Загреб, Пандев бил асистент на двата гола на својот клуб во победата од 2–1.
2 Приватен живот
Сашко е помлад брат на Горан Пандев. Во 2015 година, Сашко се оженил со Ивана Тодорова, ќерката на Орце Тодоров, сопственик на ФК Турново.
Николче Новески

Николче Новески (Битола, ) — македонски професионален фудбалер. Новески бил одбранбен играч, а најчесто играл на позициите централен или лев бек.
1 Кариера
Во 1998 година, Новески како анонимен фудбалер на „ФК Пелистер“ заминал во Германија, каде самостојно си го пробивал патот, завршувајќи во ФК Мајнц за кој потпишал во 2004 година. Во 2005 година, Новески го добил признанието на Фудбалската федерација на Македонија за најдобар македонски фудбалер кој настапува во странство, додека на 26 декември 2013 година, Фудбалската федерација на Македонија го прогласила за најдобар македонски фудбалер. Во сезоната 2014-2015, според анкетата на весникот „Алгемајне цајтунг“, Новески бил прогласен за најдобар играч на „Мајнц“, со освоени 35,7% од гласовите. По завршувањето на сезоната, тој се простил од екипата на „Мајнц“ за која настапувал цели 11 сезони, а ја носел и капитенската лента. За „Мајнц“, Новески одиграл над 300 натпревари на кои постигнал и 12 гола. Новевски има постигнато 6 автоголови во натпреварите од Бундеслигата, со што е играчот кој постигнал најмногу автоголови во историјата на Бундеслигата.
Од 2004 до 2013 година, заклучно со квалификациониот циклус за СП во Бразил, Новески одиграл 64 натпревари за македонската фудбалска репрезентација при што постигнал пет гола.
Центар (населба во Скопје)

Центар — населба во Скопје која може да се смета како потесниот дел од Општината Центар кој го опфаќа реонот на големиот сообраќаен прстен помеѓу улиците ''„Св. Климент Охридски“, „Св. Кирил и Методиj“, „Кочо Рацин“ и „Гоце Делчев“''.
Традиционално, во Скопје не постои „населба Центар“, бидејќи тој реон бил составен од повеќе маала, како Ново Маало, Пајко Маало, Маџир Маало, Еврејско маало и др.
Магве (округ)

Maгве или порано Магвеј е округ во центален Мјанмар. Се наоѓа помеѓу 18° 50' и 22° 47' северна географска ширина 93° 47' и 95° 55' источна географска должина. Се граничи со Сегаин на север, Мандалај на исток, Баго на југ, и Ракајн и Чин на запад. Магвеј е најголема мјанмарска провинција од седумте окрузи со површина од 44.819 км<sup>2</sup>.
1 Население
Магвеј има околу 4.200.000 жители. Преку 95% се Бамари, како и помал број на Чини, Аракани, Карени, Шани и други како Англо-Бурманците. Скоро 98% се Будисти.
Црква „Св. Димитриј“ - Радња

Св. Димитриј — православна црква во кавадаречкото село Радња. Му припаѓа на Кавадаречкото архијерејско намесништво во Повардарската епархија на МПЦ - ОА.
Црквата е изградена во XIX век, но денес е во рушевини.
1 Поврзано
* Повардарска епархија
* Кавадаречко архијерејско намесништво
Црква „Св. Димитриј“ - Мрежичко

Свети Димитриј (понекогаш позната како Свети Димитрија) — главна селска црква во селото Мрежичко.
Црквата е сместена над селото.
1 Историја
Црквата Свети Димитриј во селото Мрежичко е од поново време. Нема фрескоживопис. На иконостасот има икони од руски зограф, а се наоѓаат и неколку икони од XIX век.
2 Архитектура
Таа е трикорабна црква.
3 Поврзано
* Мрежичко
* Повардарска епархија
* Кавадаречко архијерејско намесништво
* Ваташка парохија
Мандалеј (округ)

Мандалај е една од 14-те административни единки на Мјанмар, односно една од седумте окрузи. Сместена е во центарот на земјата и се граничи со Сагаин и Магве на запад, Шан на исток, и Баго и Карин на Југ. Главен град е истоименит Мандалај. Во југот на провинцијата се наоѓа сегашниот главен град на Мјанмар Наи Паи То.
Мандалај има 7 дистрикти, кои се поделени на 30 градски општини и 2,320 квартови и села.
Мандалај е важен екомомски фактор во Мјанмар, бидејќи учествува со 15% во вкупната национална економија.
Црква „Св. Никола“ - Драдња

Свети Никола позната и како Маркова црква претставува пештерна црква која се наоѓа на околу 1.5 км. југозападно од кавадаречкото село Драдња. Таа се наоѓа во стрмен и карпест предел, во сува пештера со длабочина од околу 20 метри, висока околу 9 метри, која наликува на готска катедрала. Оваа црква е двоспратна и се состои од приземен дел кој служел за поминување, и кат - просторот на црквата - капела, на кој се искачувало преку дрвени скали од внатрешната страна на пештерата. Влезниот дел е висок околу 125 см. По својата архитектонска концепција црквата е еднокорабна градба, ѕидана од камен со различни големини и форми, делумно клесани. Покрај обичен, користен е и камен бигор - за засведување на кровната - сводна конструкција и плитките ниши. Како сврзно средство при градењето е користен варов малтер. Пропорциите на објектот се доста интересни односно ширината на црквата се состои двапати во должината, а трипати во висината. Со ова храмот има пропорции на тесни, високи еднокорабни цркви на источното христијанско градителство. Живописот е изведен во приземјето и катот. Иконографската програма е сведена според димензиите на црквата. Според досегашните проучувања се смета дека црквата е изградена и живописана во XIV век.
Црква „Вознесение Христово“ - Рожден

Вознесение Христово (позната и како Свети Спас) — црква во планинското село Рожден, околу 35 км јужно од Кавадарци.
Сместена е на северозападниот дел од селото над едно возвишение. Под црквата се наоѓаат и самите селски гробишта.
1 Историја
Била изградена во 1872 година, а живописана е по две години (1874), од зографите Петре и син му Глигор од село Тресонче. Овој податок може да се види од натписот кој се наоѓа над јужната врата од внатрешната страна во црквата. Црквата е скоро пред уривање и е целосно обрасната со треви и бршлени.
2 Галерија
3 Поврзано
* Рожден
* Повардарска епархија
* Кавадаречко архијерејско намесништво
* Ваташка парохија
Црква „Св. Димитриј“ - Страгово

Свети Димитриј (понекогаш позната како Свети Димитрија) — гробјанска црква во селото Страгово.
Црквата е сместена на самиот влез во селото. Во дворот на црквата се наоѓаат и самите селски гробишта.
1 Историја
Податоци кога е изградена црквата нема.
2 Архитектура
Таа е обична градба, која нема никакви симболи на верски објект, а внатре нема фрески ниту пак постари икони.
Црквата е во многу лоша состојба.
3 Галерија
4 Поврзано
* Страгово
* Повардарска епархија
* Кавадаречко архијерејско намесништво
* Ваташка парохија
Алшар

Алшар — рудник на планината Кожуф кај селото Мајден, Кавадаречко. Тука за првпат е откриен талиумовиот минерал лорандит.
1 Историјата на рудникот
Историјата на Алшар започнува уште од времето на античка Македонија, преку римскиот период и Османлиското Царство до денес. Историјата на рудникот Алшар е многу интересна, но малку позната и документирана. Станува збор за рудник што има особено голема традиција. Минерали од Алшар се најдени и во археолошките остатоци на Стоби. Во пишувани документи рудникот Алшар се споменува во турските дефтери од 1481 година. Во овој документ, кој се однесува на Рожденскиот атар (селото Рожден е во близина на Алшар), се споменува годишниот приход на турскиот султан кој изнесувал 13.380 акчиња, од кои 1.500 акчиња се дел од продажбата на арсенската руда од Алшар. Во текот на XV и XVI век регионот бил добро развиен како резултат на дејноста во рудникот Алшар.
Следни податоци за работата на рудникот се среќаваат во документи од 1877 година, кога почнала да се формира и рударската населба Мајден. Во тој период Алшар бил даден под концесија на англиско-француско претпријатие со седиште во Солун, а работите во рудникот ги надгледувал инженерот Шарто. Во почетокот во рудникот биле вработени 500 работници. Денес, во долните делови на селото Мајден се забележуваат траги од старата сепарација на арсенската руда. Вака издробената и сепарирана руда со каравани со коњи и маски се транспортирала во Солун, а оттаму со воз во топилниците во Фрајберг, Германија. Токму од тие вагони биле земени и првите примероци во кои било откриено присуството на минерали на талиум (крај на XIX и почеток на XX век). За време на Балканските и Првата светска војна рудникот престанал со работа.
2 Геолошки истражувања
По Втората светска војна рудникот бил главно геолошки истражуван, а редовно експлоатирање не било воведено. Истражувањата до 1965 година резултирале со откривање количество руди на антимон, арсен и на талиум. При истражувањето е утврдено постоење на талиум во концентрации од 0,11-0,22%, посебно во северниот дел на наоѓалиштето наречено Црвен Дол.
Во почетокот на 1980-тите за минералите од Алшар (особено за минералот лорандит) се заинтересирал и американскиот астрофизичар Мелвин Фридман, од аспект на употреба на талиумските минерали од Алшар како детектори на неутрината по потекло од Сонцето.
3 Поврзано
* Алшар — истоимено археолошко наоѓалиште, рудник од средниот век недалеку од денешниот
Кавадаречко архијерејско намесништво

Архијерејски намесник, Протојереј Томе Јованов
1 Кавадарци
* Соборен храм „Св. Димитрија“ - Кавадарци
* Црква „Св. Богородица“ - Дреново
2 Неготино
* Соборен храм „Св. Атанасиј Велики“ - Неготино
* Манастир „Св. Ѓорѓи“ - Неготино
* Црква „Св. Богородица“ - Тимјаник
* Црква „Св. Архангел Михаил“ - Долни Дисан
* Црква „Св. Вознесение“ - Криволак
* Црква „Св. Илија“ - Пепелиште
* Црква „Св. Петка“ - Војшанци
* Црква „Св. Троица“ - Тремник
3 Демир Капија
* Црква „Св. Богородица“ - Демир Капија
* Црква „Св. Илија“ - Дрен
* Црква „Св. Атанасиј“ - Чифлик
* Црква „Св. Талалеј“ - Клисура
* Црква „Св. Никола“ - Клисура
* Црква „Св. Вознесение“ - Корешница
* Црква „Св. Петка“ - Бистренци
* Црква „Св. Атанасиј“ - Прждево
4 Росоман
* Црква „Св. Троица“ - Росоман
* Црква „Св. Ѓорѓи“ - Сирково
* Црква „Св. Ѓорѓи“ - Камен Дол
* Црква „Св. Ѓорѓи“ - Раец
* Црква „Св. Јован“ - Дебриште
* Црква „Св. Богородица“ -
* Црква „Св. Никола“ - Манастирец
* Црква „Св. Петка“ - Трстеник
5 Марена
* Црква „Св. Димитриј“ - Глишиќ
* Црква „Св. Богородица“ - Марена
* Црква „Св. Атанасие“ - Сопот
* Црква „Св. Ѓорѓи“ - Куријата
* Црква „Св. Стефан“ - Шивец
* Црква „Св. Арх. Михаил“ - Ресава
* Црква „Св. Богородица“ - Возарци
* Црква „Св. Богородица“ - Бегниште
* Црква „Св. Богородица“ - Дабниште
* Црква „Св. Никола“ - Паликура
* Манастир (Полошки) „Св. Ѓорѓи“
6 Ваташка парохија
* Црква „Св. Богородица“ - Ваташа
* Црква „Св. Богородица“ - Чешершено
* Црква „Св. Богородица“ - Бунарче
* Црква „Св. Атанасиј“ - Страгово
* Црква „Св. Димитриј“ - Страгово
* Црква „Св. Петка“ - Страгово
* Црква „Св. Димитриј“ - Мрежичко
* Црква „Св. Димитриј“ - Радња
* Црква „Св. Никола“ - Драдња
* Црква „Св. Врачи“ - Бојанчиште
* Црква „Св. Спас“ - Рожден
* Црква „Св. Атанасиј“ - Бохула
* Црква „Св. Мина“ - Гарниково
* Црква „Св. Никола“ - Драгожел
* Црква „Св. Стефан“ - Конопиште
* Манастир „Св. Никола“ - Моклиште
* Манастир „Св. Архангел Михаил“ - Бошава
* Манастир „Св. Петар“ -
Црква „Св. Архангел Михаил“ - Долни Дисан

Црква „Св. Архангел Михаил“ - Долни Дисан — единствена црква во селото Долни Дисан, во Општина Неготино. Се наоѓа на самото сретсело, кое било неодамна партерно уредено.
1 Историја
Црквата била изградена на место на стара разрушена црква во периодот 1918/1919 година со доселувањето на население од поткожуфските тиквешки села и од областа Меглен во Егејска Македонија. Има карактеристичен архитектонски стил на градба, различен од сите црковни храмови во околината. Според градбата црквата наликува на храмовите во Битолско, Мариово и егејска Македонија и се разликува од оние во останатите цркви во селата во Тиквешијата и Повардарието.
2 Галерија
3 Поврзано
* Кавадаречко архијерејско намесништво
* Тимјаничка парохија
* Горни Дисан
Црква „Св. Вознесение“ - Криволак

Црква „Св. Вознесение Христово“ - Криволак — единствена црква во селото Криволак, во Општина Неготино. Црквата се наоѓа на влезот на селото, над самиот пат, обрабена со зимнозелени дрвја. Покрај самата црква се сместени и селските гробишта, каде се наоѓал параклис, кој долго време служел како единствен верски објект во селото.
После 20 годишна изградба црквата е осветена во 2006 година после посетата и чиноначалствувањето на владиците Тимотеј и Петар. Сѐ уште во изградба се трпезаријата и крстилницата. За време на патрониот празник Спасовден се делат ручек и вечера.
1 Галерија
2 Поврзано
* Кавадаречко архијерејско намесништво
* Тимјаничка парохија
* Криволак
Црква „Св. Троица“ - Тремник

Црква „Св. Дух“ - Тремник — единствена црква во селото Тремник, во Општина Неготино.
1 Историја
Црквата била изградена на 16 јули 1980 година. Допринос за изградбата на црквата ја дале жителите на селото.
2 Галерија
3 Поврзано
* Кавадаречко архијерејско намесништво
* Тимјаничка парохија
* Криволак
Црква „Св. Петка“ - Војшанци

Света Петка — главна селска црква во неготинското село Војшанци, Македонија.
1 Местоположба
Црквата се наоѓа во средишниот дел на селото.
2 Историја
Црквата е изградена и осветена во 1984 година.
3 Галерија
4 Поврзано
* Кавадаречко архијерејско намесништво
* Тимјаничка парохија
* Војшанци
Црква „Св. Илија“ - Пепелиште

Црква „Св. Илија“ - Пепелиште — единствена црква во селото Пепелиште, во Општина Неготино. Црквата се наоѓа на влезот на селото, над самиот пат. Покрај самата црква се сместени и селските гробишта, како и еден помошен објект изграден во изминативе години.
1 Кражба
Црквата била цел на кражба во периодот по 29 септември 2013 година, која била пријавена од самиот домаќин. Непознатиот сторител украл 2.000 денари. Крадецот влегол преку необезбедената влезна врата.
2 Галерија
3 Поврзано
* Кавадаречко архијерејско намесништво
* Тимјаничка парохија
* Пепелиште
Црква „Св. Стефан“ - Конопиште

Свети Стефан — главна селска црква во селото Конопиште.
Црквата е сместена во самото село, до главниот пат и е целосно опкружена од објектите на претпријатието „Кодинг“.
1 Историја
Не се знае точната година кога е изградена но се претпоставува дека е изградена во средината на XIX век. Познато е дека црквата била зографисана во 1879 година според еден натпис кој се наоѓа над северниот влез на црквата од внатрешната страна, од браќата Вангел, Никола и Коста од Крушево. Реновирана е во 2002 година.
Ктиторскиот натпис содржи:
„Из руки братја Ваггели Никола Коста отечество Анастас, Иконописател от славно Крушово. В лето 1880 изе октомвриа 15“
2 Архитектура
Според својата архитектурна форма црквата е трикорабна со полукружно олтарна апсида на источната страна. Слична е на манастирската црква „Св. Архангел“ во селото Долна Бошава.
2.1 Фрескоживопис
Фреските се изработени од истите зографи што ги работеле во Долна Бошава.
На јужниот ѕид е прикажано Второто пришествие Христово. Во првата зона на западниот дел од црквата е Светото исповедание, а до него Св. Зосим и Марија Еѓипчанка. На северниот ѕид се Св. Меркурија, Св. Теодор, Св. Пантелејмон, Св. Кузман и Св. Сава. Во втората зона се Св. Илија на коленици, Каменувањето на Св. Стефан и Жртва Аврамова. На западниот ѕид се: Св. Мина, Св. Харалампија, пророк Исаија и Св. Игнатиј кого го растргнуваат два лава. На сводот од главниот кораб, на северната страна се насликани: следните композиции: Христос пред Пилат, Бичување Христово, Патот на Голгота-Носење на крстот, Распетие Христово, Оплакување Христово, Слегување во пеколот и Воскресение Христово.
На јужната страна во наосот се насликани композициите: Томино неверство, Воскресение Лазарево, Влегување во Ерусалим (Цветници), Тајната вечера, Молитва Христова на маслиновата Гора, Предавство Јудино, Петрово одрекување и Христос пред судот. На западниот ѕид кај фреските на Св. Мина и Св. Харалампија има еден запис: „Церна чума исечит људито како што косит косата трева". На иконостасот има царски двери во копаница и во иконопис. Насликано недремливо око, на местото на Бог Саваот каде вообичаено се слика.
3 Галерија
4 Поврзано
* Конопиште
* Повардарска епархија
* Кавадаречко архијерејско намесништво
* Ваташка парохија
Црква „Св. Талалеј“ - Клисура

Свети Талалеј — манастирска црква на Клисурскиот манастир во демиркапиското село Клисура, Македонија.
Црквата се наоѓа надвор од селото, до која води земјена патека.
1 Местоположба
Црквата е сместена надвор од селото, во негова непосредна близина.
2 Галерија
3 Поврзано
* Кавадаречко архијерејско намесништво
* Демиркаписка парохија
* Клисура
Црква „Успение на Пресвета Богородица“ - Демир Капија

Успение на Пресвета Богородица — главна градска црква во градот Демир Капија, Македонија.
Црквата претставува парохиски храм на Демиркаписката парохија.
1 Местоположба
Црквата се наоѓа во западниот дел од градот Демир Капија, на возвишение над градот.
2 Историја
Храмот бил подигнат во 1937 година, но нема податоци кој ја изградил.
3 Поврзано
* Кавадаречко архијерејско намесништво
* Демиркаписка парохија
* Демир Капија
Горан Попов

Горан Попов (Струмица, ) — пензиониран македонски фудбалер, кој настапувал како играч од одбраната.
1 Животопис
Горан Попов е помлад брат на Роберт Попов кој, исто така, е професионален фудбалер.
2 Кариера
Попов ја започнал својата кариера во Беласица, а оттаму преминал во грчкиот клуб Продефтики, каде играл една сезона како позајмен играч, а потоа потпишал за АЕК Атина. Истата 2004 година, Попов се преселил во редовите на Црвена Ѕвезда, но поради серијата на повреди, тој не одиграл ниту еден натпревар. Поради тоа, Попов се вратил во грчкиот фудбал, овојпат во редовите на Егалео, откако поминал сезона во Полска, играјќи како позајмен играч во Одра Водзислав. Кога Егалео испаднал од лигата во 2007 година, Попов му се приклучил на Левадијакос, пред да потпише со холандскиот прволигаш Херенфен во 2008 година. Во неговата прва сезона во клубот, тој го освоил КНВБ купот, постигнувајќи и еден погодок во финалето против Твенте. По две добри сезони во Херенфен, во 2010 година, Попов потпишал за Динамо Киев, со кого освоил уште еден трофеј, украинскиот Супер куп. Во Киев, Попов останал до 2012 година.
2.1 Вест Бромвич Албион
На 10 август 2012 година, Попов потпишал најпрво за Стоук Сити, но трансферот пропаднал откако не му била издадена работна дозвола за играње во Англија. Сепак, во последниот ден од трансферниот прозорец, тој се преселил во Премиер лигата, потпишувајќи за Вест Бромвич Албион каде играл како позајмен играч. Своето деби во Премиер лигата, Попов го направил на 30 септември 2012 година, во шестото коло од сезоната, започнувајќи како стартер против Астон Вила во дербито на Бирмингем. Во следните два месеци од сезоната, Попов бил главно на клупата за резерви, бидејќи менаџерот на тимот Стив Кларк повеќе верувал во Лајам Риџвел кој играл на позицијата лев бек. Во текот на декември 2012 година, Попов бил во првиот тим во 4 од 6 натпревари, колку што одиграл неговиот клуб во тој месец. На 3 февруари 2013 година, Попов бил исклучен од страна на судијата Марк Клатенбург за плукање кон десниот бек на Тотенхем Кајл Вокер, во натпреварот кој завршил 1-0 за ''петлите''.
На 18 септември 2014 година, Попов потпишал тригодишен договор со Вардар, со право да настапува од 1 јануари 2015 година. Претходно, Попов предвремено го раскинал договорот со Динамо Киев, кој имал важност до 2016 година.
2.2 Репрезентативна кариера
Попов бил член на македонската фудбалска репрезентација за која одиграл 46 натпревари и постигнал два гола. Својот прв погодок за Македонија, Попов го постигнал на 30 мај 2004 година, во победата над Естонија со 4-2.
#, Датум, Место на одржување, Противник, Резултат по голот, Краен резултат, Натпреварување
1., 30 мај 2004, Арена А. Ле Кок, Талин, Естонија, 0–2, 2–4, Пријателски натпревар
2., 19 ноември 2008, Стадион под Горица, Подгорица, Црна Гора, 2–1, 2–1, Пријателски натпревар
Извор:
3 Статистика
''Согласно мај 2014 година''
Македонија
Година, Наст., Гол.
2004, 2, 1
2005, 6, 0
2006, 1, 0
2007, 5, 0
2008, 5, 1
2009, 10, 0
2010, 6, 0
2011, 6, 0
2012, 3, 0
2014, 2, 0
Вкупно 46 2
Стевица Ристиќ

Стевица Ристиќ (Вршац, ) — српско-македонски поранешен професионален фудбалер на позицијата напаѓач. Тој бил член на македонската фудбалска репрезентација со 16 натпревари и еден постигнат гол. Тој го зел македонското државјанство за да може да игра за Македонија.
1 Клупска кариера
Играл за Јединство Вршац во 2001/02 во третиот фудбалски ранг во СР Југославија, а потоа и со Младост Лукиќево во Втората лига на СР Југославија. Потоа, тој се преселил во 2003 година во Македонија за да игра во Силекс од Кратово. Тој бил најдобриот напаѓач во Првата македонска фудбалска лига во првите три сезони со нив и неговата одлична форма му донела трансфер од 250.000 евра во Џеонбук Хјундаи Моторс во јужнокорејската К-лига. Неговата форма во неговата почетна сезона во К-Лигата му донела награди за играч на годината и наводно бил цел на азискиот првак од 2008 година, јапонскиот клуб Урава Ред Дајмондс, за шпекулирана сума од 1,725 милиони евра. Поханг Стилерс се согласиле за размена со нивниот играч Шин Кванг-Хун за две и пол години во 2008 година.
Во август 2010 година, Ристиќ потпишал тригодишен договор со рускиот премиерлигаш Амкар Перм.
2 Репрезентативна кариера
Тој одбрал да игра и го направи своето сениорско деби за Македонија во февруари 2007 година во пријателски натпревар против Албанија во кој веднаш постигнал гол и стекнал вкупно 17 натпревари, постигнувајќи 1 гол.
2.1 Репрезентативни голови
:''Results list Macedonia's goal tally first.''
Датум, Место на одржување, Противник, Резултат по голот, Краен резултат, Натпреварување
7 февруари 2007, Тирана, Албанија, 1-0, 1-0, Пријателски натпревар
3 Личен живот
Тој е оженет и има две деца. Неговата сопруга е Македонка.
4 Освоени титули
;Силекс
*Прва македонска фудбалска лига - второ место: 2003/04
;Поханг Стилер
*Куп на Јужна Кореја (1): 2008
*Лигакуп на Јужна Кореја (1): 2009
*Лига на шампиони на АФК (1): 2009
;Бунјодкор
*Куп на Узбекистан: 2010
Ѓорѓи Христов (фудбалер)

Ѓорѓи Христов (, Битола, Македонија) — македонски поранешен фудбалер и тренер.
1 Играчка кариера
1.1 Младинска клупска кариера
Роден во Битола, Христов започнал со неговиот роден клуб Пелистер односно во неговиоте младински категории. Таму бил забележан од Цане Грбевски.
1.2 Сениорска клупска кариера
На 16 години, Христов започнал да настапува во првиот состав на Пелистер, пред да премине во Партизан во 1994 година. Следните три сезони ги поминал во црно-белите, победувајќи едноподруго првенства во 1995/96 и 1996/97. Во јуни 1997 година, Христов бил продаден на англискиот клуб Барнсли за сума од £ 1,5 милиони. Тој постигнал 8 лигашки голови во неговата дебитантска сезона со клубот, но клубот претрпел испаѓање од Премиер лигата. Во следните две години, Христов пропуштил многу натпревари поради повреда на коленото, пред на крајот да го напушти клубот во 2000 година. Тој потоа се приклучил на холандскиот клуб Нејмехен. Тој се преселил во Ередивисискиот клуб Зволе во летото 2003 година.
Потоа играл за шкотски Данфермлин Атлетик, унгарски Дебрецен, израелски Хапоел Назарет, грчки Ники Волос (играл само пријателски натпревари), кипарски Олимпијакос Никозија, холандски Ден Бош и азербејџански Баку Тој има играно на пријателски натпревари и со Рапид Виена. Христов во февруари потпишал за Вардар. Таму не останал долго и во јули се преселил во финска Јуваскила.
1.3 Меѓународна кариера
Христов одиграл 48 натпревари за Македонија, постигнувајќи гол на своето деби во ремито 2–2 против Ерменија на 10 мај 1995 година. На 9 ноември 1996 година, Христов и Македонија го победиле Лихтенштајн со 1-11. Ѓорѓи Христов бил во почетната единаесетка и постигнал гол во 23. минута. На 2 април 1997 година, при победата од 3:2 против Ирска, во Скопје, Христов постигнал 2 гола. Тој постигнал вкупно 16 гола за репрезентацијата, со што е втор стрелец во историјата на македонскиот фудбал, само зад Горан Пандев. Неговиот последен меѓународен натпревар бил во март 2005 година при квалификациита за Светското првенство 2006, против Холандија.
2 Тренерска и стручна кариера
На 4 октомври 2011 година, Христов ја презел тренерската позиција во Металург, иако, поради немањето професионална тренерска лиценца, формално како тренер на клубот бил воден Александар Влахо. Меѓутоа, по поразот од Шкендија од 1:5 во реваншот од четврт-финалето на Купот на Македонија, во ноември 2012 година, Христов си поднесол оставка.
На 18 јуни 2018 година, Ѓорѓи Христов станал директор на академијата на Вардар.
Согласно 15 јануари 2022 година, Христов е во стручниот штаб на ФК Парк Сити.
Црква „Св. Петка“ - Бистренци

Света Петка — главна селска црква во демиркапиското село Бистренци, Македонија.
Црквата се наоѓа надвор од селото, а околу нејзе се наоѓаат селските гробишта.
1 Местоположба
До црквата се стигнува преку земјен пат, кој продолжува до брегот на реката Вардар.
2 Историја
Црквата започнала да се гради во 1967 година, а била осветена во 1971 година.
3 Галерија
4 Поврзано
* Кавадаречко архијерејско намесништво
* Демиркаписка парохија
* Бистренци
Црква „Св. Никола“ - Клисура

Свети Никола — главна селска црква во демиркапиското село Клисура, Македонија.
Црквата се наоѓа во некогашното Средно Маало, а над нејзе се простира познатата Долина на кактусите.
1 Местоположба
Црквата е сместена источно од селото, во негова непосредна близина. До црквата може да се стигне преку асфалтен пат, кој започнува од самото сретсело во Клисура.
2 Историја
Црквата била подигната во век.
3 Архитектура
Архитектонски, црквата е трикорабна со голема олтарна апсида на источната страна и дрвени таваници поставени во трите кораби. Средишниот кораб се надвишува над страничните. Таваниците се украсени со црвено-сива боја. Корабите се создадени со два реда колони кои меѓусебно се поврзани со лакови. На западната страна од црквата е изградена галерија. Главниот влез на црквата е од јужната страна, а има и од западната страна. Од јужната и западната страна црквата има отворени тремови и камбанарија.
3.1 Фрескоживопис
Црквата била фрескоживописана во 1879 година, што е испишано на натписот на фреско-малтерот над јужната врата од надворешната страна на црквата. Живописот бил изработен од браќата Вангел, Никола и Коста од Крушево.
4 Галерија
5 Поврзано
* Кавадаречко архијерејско намесништво
* Демиркаписка парохија
* Клисура
Црква „Св. Ѓорѓи“ - Камен Дол

Свети Ѓорѓи — главна селска црква во тиквешкото село Камен Дол, Македонија.
1 Местоположба
Црквата се наоѓа на почетокот од селото Камен Дол.
2 Историја
Црквата е изградена во 19 век и се наоѓала со руинирана состојба. Сепак, состојбата црквата во 2023 година е добра.
3 Галерија
4 Поврзано
* Кавадаречко архијерејско намесништво
* Росоманска парохија
* Камен Дол
Црква „Вознесение Христово“ - Корешница

Вознесение Христово (или Свети Спас) — главна селска црква во демиркапиското село Корешница, Македонија.
Црквата се наоѓа по последните куќи во селото, веднаш над селската џамија, а околу нејзе се наоѓаат селските гробишта.
1 Местоположба
Црквата е сместена на работ од селото Корешница.
2 Историја
Црквата започнала да се гради во 1972 година, а била осветена во 1984 година.
Според наводите на Воислав Радовановиќ во неговата книга „Тиквеш и Раец“, на сретселото се наоѓало некогашно црквиште над селската џамија, на местото каде што денес е подигната селската црква.
3 Архитектура
3.1 Фрескоживопис
Црквата не е фрескоживописана.
4 Галерија
5 Поврзано
* Кавадаречко архијерејско намесништво
* Демиркаписка парохија
* Корешница
Црква „Св. Богородица“ - Возарци

Света Богородица — главна селска црква во кавадаречкото село Возарци.
Таа се наоѓа над самото село, на десниот брег на Црна Река, а под нејзе се наоѓаат самите селски гробишта.
1 Галерија
2 Поврзано
* Возарци
* Повардарска епархија
* Кавадаречко архијерејско намесништво
* Маренска парохија